REFERAT DE APROBARE
	Secţiunea 1

Titlul proiectului de act normativ

 Ordin pentru aprobarea formatului standard  al adeverinţei care atestă vechimea în muncă şi vechimea în specialitatea studiilor 



	Secţiunea a 2-a

Motivul emiterii actului normativ



	1. Descrierea situaţiei actuale

Legea nr. 188/1999 privind Statutul funcţionarilor publici, republicată (2) cu modificările şi completările ulterioare, lege organică în domeniul funcţiei publice şi al funcţionarilor publici  stabileşte condiţiile minime de vechime în specialitatea studiilor necesare participării la concursul de recrutare organizat pentru ocuparea funcţiilor publice de execuţie şi de conducere. 
Astfel, art. 57 alin. (5) din actul normativ menţionat prevede pentru ocuparea funcţiilor publice de execuţie următoarele perioade minime de vechime în specialitatea studiilor:
- un an în specialitatea studiilor necesare exercitării funcţiei publice, pentru ocuparea funcţiilor publice de execuţie de grad profesional asistent din clasa I, 8 luni pentru ocuparea funcţiilor publice de execuţie de grad profesional asistent din clasa a II-a sau 6 luni pentru ocuparea funcţiilor publice de execuţie de grad profesional asistent din clasa a III-a; 

- 5 ani în specialitatea studiilor necesare exercitării funcţiei publice, pentru ocuparea funcţiilor publice de execuţie de grad profesional principal; 

- 9 ani în specialitatea studiilor necesare exercitării funcţiei publice, pentru ocuparea funcţiilor publice de execuţie de grad profesional superior.
În ceea ce priveşte funcţiile publice de conducere, art. 57 alin. (6) din actul normativ menţionat prevede pentru ocuparea acestei categorii de funcţii publice următoarele perioade minime de vechime în specialitatea studiilor:

- 2 ani în specialitatea studiilor necesare exercitării funcţiei publice, pentru ocuparea funcţiilor publice de conducere de: şef birou, şef serviciu şi secretar al comunei, precum şi a funcţiilor publice specifice asimilate acestora; 

- 3 ani în specialitatea studiilor necesare exercitării funcţiei publice, pentru ocuparea funcţiilor publice de conducere, altele decât cele menţionate anterior la această categorie.
Actul normativ dat în executarea Legii nr. 188/1999 privind Statutul funcţionarilor publici, republicată (2) cu modificările şi completările ulterioare, respectiv  Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare defineşte în cuprinsul art. 3 lit.l) vechimea în specialitatea studiilor necesare exercitării funcţiei publice ca fiind “experienţa dobândită în temeiul unui contract individual de muncă, a unui raport de serviciu sau ca profesie liberală, demonstrată cu documente corespunzătoare de către persoana care a desfăşurat o activitate într-o funcţie de specialitate corespunzătoare profesiei sau specializării sale, prin raportare la domeniul general de absolvire a studiilor potrivit nivelurilor de organizare a învăţământului în România”.
Dispoziţiile art. 49 din actul normativ menţionat prevăd că, în vederea participării la concurs  candidaţii depun dosarul de concurs care, pe lângă înscrisurile enumerate la lit. a) –g) trebuie să conţină în mod obligatoriu şi copia carnetului de muncă sau, după caz, o adeverinţă care să ateste vechimea în muncă şi, după caz, în specialitatea studiilor necesare ocupării funcţiei publice.
Prin raportare la dispoziţiile Legii nr. 188/1999 privind Statutul funcţionarilor publici, republicată (2) cu modificările şi completările ulterioare şi ale Hotărârii Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare, rezultă că vechimea în specialitatea studiilor necesară ocupării unei funcţii publice reprezintă perioada în care o persoană a desfăşurat în mod efectiv o activitate profesională în specialitatea studiilor absolvite, dovedită prin carnetul de muncă, adeverinţă, sau alte documente doveditoare, vechime care, în funcţie de evoluţia carierei profesionale a fiecărei persoane se poate identifica în totalitate sau parţial cu vechimea în muncă sau în serviciu.
Până la data de 31 decembrie 2010, Decretul nr. 92/1976 privind carnetul de muncă a instituit reguli referitoare la actul oficial şi la datele care se înscriu în acestea. Astfel, conform dispoziţiilor art. 1 ale actului normativ menţionat, carnetul de muncă a constituit“actul oficial prin care se dovedeşte vechimea în muncă, vechimea neîntreruptă în muncă, vechimea neîntreruptă în aceeaşi unitate, vechimea în functie, meserie sau specialitate, timpul lucrat în locuri de muncă cu condiţii deosebite, retribuţia tarifară de încadrare şi alte drepturi ce se includ în aceasta”.
Aşadar, până la data de 01.01.2011 când prin dispoziţiile art. 281 alin. (3) din Codul muncii a fost abrogat Decretul nr. 92/1976 privind carnetul de muncă, vechimea în specialitatea studiilor absolvite putea fi dovedită prin carnetul de muncă care constituia actul oficial în care se înscriau inclusiv datele cu privire la situaţia menţionată.

Abrogarea actului normativ menţionat a avut ca efect încetarea consemnării în carnetele de muncă a situaţiilor juridice intervenite ulterior în cariera angajaţilor ceea ce în prezent conduce la imposibilitatea identificării aspectelor referitoare la evoluţia profesională a acestora în baza actului oficial anterior menţionat, indiferent de regimul juridic aplicabil raporturilor dintre angajaţi şi angajatori.
Această situaţie de fapt coroborată cu necesitatea continuării punerii în aplicare a dispoziţiilor Legii nr. 188/1999 privind Statutul funcţionarilor publici, republicată (2) cu modificările şi completările ulterioare şi ale Hotărârii Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare referitoare la vechimea în specialitatea studiilor a generat situaţia în care, în prezent, pentru perioada ulterioară datei de 01.11.2011, modalitatea exclusivă de demonstrare a experienţei dobândite în temeiul unui contract individual de muncă, a unui raport de serviciu sau ca profesie liberală o constituie adeverinţa eliberată de angajator care trebuie să ateste vechimea în muncă şi, după caz, în specialitatea studiilor dobândite după data de 01.01.2011. 

Astfel, începând cu data de 01.01.2011 şi până în prezent, reprezentaţii Agenţiei Naţionale a Funcţionarilor Publici în comisiile de concurs au constatat în etapa de selecţie a dosarelor depuse de candidaţi faptul că angajatorii care eliberează adeverinţele necesare atestării vechimii în specialitatea studiilor, perioade de vechime dobândite ulterior datei de 01.01.2011, nu utilizează un format standard al acestui înscris.Consecinţa directă rezultată din această lipsă de uniformizare constă în omisiunea unor informaţii de fond pe baza cărora, comisia de concurs poate admite sau respinge în mod justificat candidaţii înscrişi, precum şi în neîndeplinirea unor condiţii de formă. Spre exemplu, din conţinutul unor adeverinţe analizate nu rezultă informaţii referitoare la timpul de lucru, respectiv normă întreagă/timp parţial cu indicarea numărului de ore/zi, la durata determinată/nedeterminată a contractului, la tipurile de studii solicitate pentru exercitarea atribuţiilor stabilite în fişa postului, la vechimea în muncă, vechimea în specialitate, etc. şi nu sunt menţionate aspecte ce ţin de îndeplinirea condiţiilor de formă. respectiv: data emiterii, datele de identificare ale angajatorului, numele şi prenumele reprezentantului legal al angajatorului etc.
 Proiectul de ordin în discuţie răspunde tocmai acestei exigenţe legale.


	2. Schimbări preconizate
Pornind de la insuficienţele legislaţiei în vigoare generate de abrogarea la data de 01.01.2011 a dispoziţiilor referitoare la obligativitatea consemnării în carnetele de muncă de către angajatori a situaţiilor juridice intervenite în cariera angajaţilor, proiectul de act normativ reglementează formatul standard al documentului care atestă vechimea în muncă şi vechimea în specialitatea studiilor necesare ocupării unei funcţii publice dobândite, perioade de vechime dobândite ulterior datei de 01.01.2011. 

Reglementarea propusă menţine modalitatea de verificare a perioadelor de vechime înscrise în carnetul de muncă până la data de 31.12.2010 conform  Decretului nr. 92/1976 privind carnetul de muncă şi asigură totodată instumentul necesar care să permită verificarea şi a perioadelor de vechime dobândite ulterior acestei date când actul normativ menţionat a fost abrogat.
Cerinţele care reclamă intervenţia normativă constau în:

· necesitatea uniformizării informaţiilor pe care trebuie să le cuprindă documentul care atestă vechimea în muncă şi vechimea în specialitatea studiilor necesare ocupării unei funcţii publice;
· asigurarea instrumentului necesar în vederea verificării cu maximă eficienţă a îndeplinirii condiţiilor minime de vechime în specialitatea studiilor necesare participării la concursul organizat pentru ocuparea funcţiilor publice de execuţie şi de conducere prevăzute de Legea nr. 188/1999 privind Statutul funcţionarilor publici, republicată (2) cu modificările şi completările ulterioare şi  Hotărârea Guvernului nr. 611/2008 pentru aprobarea normelor privind  organizarea şi dezvoltarea carierei funcţionarilor publici, cu modificările şi completările ulterioare; 
· crearea unui cadru normativ care să faciliteze angajatorilor furnizarea tipurilor de informaţii necesare atestării vechimii în muncă şi vechimii în specialitatea studiilor dobândite după data de 01 ianuarie 2011 şi necesare ocupării unei funcţii publice. 
Astfel, formatul standard al adeverinţei care atestă vechimea în muncă şi vechimea în specialitatea studiilor necesare ocupării unei funcţii publice prevede tipurile de informaţii ce asigură îndeplinirea unor condiţii de fond, respectiv cele care vizează activitatea desfăşurată şi în baza cărora comisia de concurs poate admite sau respinge în mod justificat candidaţii înscrişi, precum şi condiţiile de formă necesar a fi îndeplinite de un înscris cu caracter oficial. 

Aşadar, prin proiectul supus aprobării sunt reglementate tipuri de informaţii necesare atestării perioadei de vechime în muncă şi specialiate, perioade de vechime dobândite după data de 01 ianuarie 2011 şi care se referă în principal la tipurile de studii solicitate pentru exercitarea atribuţiilor stabilite în fişa postului, la timpul de lucru, respectiv normă întreagă/timp parţial cu indicarea numărului de ore/zi, la durata determinată/nedeterminată a contractului, etc. şi la aspecte ce ţin de îndeplinirea condiţiilor de formă respectiv, data emiterii, datele de identificare ale angajatorului, numele şi prenumele reprezentantului legal al angajatorului etc.

	3. Alte informaţii
Proiectul de act normativ nu se referă la acest subiect.


	Secţiunea a 3-a

Impactul socio-economic al proiectului de act normativ



	1. Impact macro-economic
Proiectul de act normativ nu se referă la acest subiect.

	2. Impact asupra mediului de afaceri

Proiectul de act normativ nu se referă la acest subiect.

	3. Impact social

Proiectul de act normativ nu se referă la acest subiect.

	4. Impact asupra mediului

Proiectul de act normativ nu se referă la acest subiect.

	5. Alte informaţii

Proiectul de act normativ nu se referă la acest subiect.


	Secţiunea a 4-a

Impactul financiar asupra bugetului general consolidat,

atât pe termen scurt, pentru anul curent, cât şi pe termen lung (pe 5 ani)

     Proiectul de act normativ nu are impact asupra bugetului general consolidat al statului, atât pentru anul curent, cât şi pe termen lung.  

	Secţiunea a 5-a

Efectele proiectului de act normativ asupra legislaţiei în vigoare



	1. Proiecte de acte normative suplimentare
Proiectul de act normativ nu va avea efecte suplimentare asupra legislaţiei în vigoare.

	2. Compatibilitatea proiectului de act normativ cu legislaţia comunitară în materie

Prezentul act normativ nu încalcă reglementările europene.

	3. Decizii ale Curţii Europene de Justiţie şi alte documente

Proiectul de act normativ nu se referă la acest subiect.

	4. Evaluarea conformităţii:

Proiectul de act normativ nu se referă la acest subiect

	Denumirea actului sau documentului comunitar, numărul, data adoptării şi data publicării

Nu este cazul
	Gradul de conformitate (se conformează / nu se conformează)

Nu este cazul
	Comentarii
Nu este cazul

	5. Alte acte normative şi sau documente internaţionale din care decurg angajamente

Proiectul de act normativ nu se referă la acest subiect. 

	6. Alte informaţii

Proiectul de act normativ nu se referă la acest subiect.


	Secţiunea a 6-a

Consultările efectuate în vederea elaborării proiectului de act normativ



	1. Informaţii privind procesul de consultare cu organizaţiile neguvernamentale, institute de cercetare şi alte organisme implicate
Proiectul de act normativ nu se referă la acest subiect.

	2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ

Proiectul de act normativ nu se referă la acest subiect.

	3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative

Proiectul de act normativ nu se referă la acest subiect.

	4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente

Proiectul de act normativ nu se referă la acest subiect.

	5. Informaţii privind avizarea de către:

a) Consiliul Legislativ
Proiectul de act normativ nu se referă la acest subiect.

b) Consiliul Suprem de Apărare a Ţării

Proiectul de act normativ nu se referă la acest subiect.

c) Consiliul Economic şi Social

Proiectul de act normativ nu se referă la acest subiect.

d) Consiliul Concurenţei 

Proiectul de act normativ nu se referă la acest subiect.

e) Curtea de Conturi

Proiectul de act normativ nu se referă la acest subiect.

	6. Alte informaţii

Proiectul de act normativ nu se referă la acest subiect. 


	Secţiunea a 7-a

Activităţi de informare publică privind elaborarea 

şi implementarea proiectului de act normativ



	1. Informarea societăţii civile cu privire la necesitatea elaborării proiectului de act normativ

     Proiectul de act normativ a fost supus procedurii de consultare prevăzut de Legea nr. 52/2003 privind transparenţa decizională în administraţia publică, prin postare pe portalul instituţiei (www.anfp.gov.ro).


	2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice 

Proiectul act normativ nu se referă la acest subiect.

	3. Alte informaţii

Proiectul de act normativ nu se referă la acest subiect.

	Secţiunea a 8-a
Măsuri de implementare



	1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau  extinderea competenţelor instituţiilor existente

Proiectul de act normativ nu se referă la acest subiect.

	2. Alte informaţii

Proiectul de act normativ nu se referă la acest subiect.
 Faţă de cele prezentate, a fost elaborat Proiectul de Ordin al Preşedintelui Agenţiei Naţionale a Funcţionarilor Publici pentru aprobarea formatului standard  al adeverinţei care atestă vechimea în muncă şi vechimea în specialitatea studiilor, pe care îl supunem spre aprobare în forma alăturată.

